Peter Schwabe

Peter Schwabe (6. aprill 1686 Tallinn – 1737 Türi) oli Eesti vaimulik.

Ta lõpetas aastal 1706 Tallinna gümnaasiumi. Usuteadust õppis ta (immatrikuleeriti 20. novembril 1706) Jena ülikoolis ja (immatrikuleeriti 16. juulil 1710) Kieli ülikoolis. Ordineeriti õpetajaks detsembris 1711.

Ta oli aastatel 1711–1714 (kutsuti 21. septembril/2. oktoobril 1711) Türi Püha Martini koguduse abiõpetaja. Aastatel 1715–1723 oli ta Paide Püha Risti koguduse õpetaja. Aastatel 1723–1737 oli ta Türi Püha Martini koguduse õpetaja.

 Isiklikku 
Tema vanaisa Peter Koch oli Tallinna Püha Vaimu koguduse õpetaja, onu Peter Koch oli Jüri koguduse õpetaja. Tema abikaasa Catharina isa Johann Aulinus oli Tallinna Mihkli koguduse ja Harju-Madise koguduse õpetaja, abikaasa vanaisa Peter Aulinus oli Tallinna toomkiriku rootsi koguduse abiõpetaja ja Tallinna Mihkli koguduse õpetaja. Abikaasa esimene mees (ta abiellus lesknaisega) Johann Caspar Coster oli Risti koguduse õpetaja. 

Tema poeg, gümnasist Petrus Schwabe, maeti 28. mail 1734 Tallinna Niguliste kirikusse, hauakivi nr. 125 alla.Der Kirchen St. Nikolai Todten-Buch ...; TLA.31.1.88; 1629-1781 , kdr 158

 Viited 

Peter
Kategooria:Paide Püha Risti koguduse vaimulikud
Kategooria:Türi Püha Martini koguduse vaimulikud
Kategooria:Eestimaa vaimulikud
Kategooria:Kieli ülikooli vilistlased
Kategooria:Gustav Adolfi Gümnaasiumi vilistlased
Kategooria:Sündinud 1686
Kategooria:Surnud 1737